‘હીજડા’ થવુ એ એક મોટી અને આકરી પ્રક્રિયા હોય છે. અસલમાં તે માનસિક હોય છે. એક પુરૂષ જેને પોતેસ્ત્રી છે તેવી ભાવના અત્‍યંત વળવત્તર બની પરાકાષ્‍ટાએ પહોંચે ત્‍યારે તે બધા ભયના બંધનો ફગાવી ‘હિજડો’ થવાનો નિર્ણય લે છે. લક્ષ્મી નારાયણ ઘરનો મોટો પુત્ર હિજડો બન્‍યો પહેલા કેવી કશ્‍મકશમાંથી પસાર થયો તેનુ વર્ણન શરૂઆતના પ્રકરણોમાં જોવા મળે છે.માતા-પિતાના પ્રથમ સંતાન તરીકે શરૂઆતનુ બાળપણ ખુબ લાડકોડમાં વિતેલુ પરંતુ નાનપણમાં અસ્‍થમાંથી લઇ અનેક નાની મોટી બિમારીઓને કારણે તે કયારેય બહુ ભળતો નહિ. તેને ‘નાચવુ’ ખુબ ગમતુ ગમે તેવી ખાંસી ચડે તો પણ તે ભાન ભુલી નાચતો. આ જ વાત તેને નાનપણથી બાયલો… નાચનારો….છક્કો એવુ સાંભળવુ પડતુ. પોતાના સ્‍ત્રૈણ અવાજ, હાવભાવ, ચાલઢાલને આ બાળક સમજી નહોતો શકતો. જેને કારણે તે અંતર્મુખ બની ગયેલો. સાત વર્ષની વયે જ અન્‍ય નાના છોકરાઓ દ્વારા તેનુ જાતીય શોષણ થવા લાગેલુ. એક અત્‍યંત પ્રેમાળ પડોશી સ્‍ત્રીએ લક્ષ્મીને શાળાના નિબંધો અંગ્રેજીમાં તૈયાર કરાવી તેનું અંગ્રેજી ખૂબ જ સુંદર બનાવેલુ. શરૂઆતમાં તેને હેરાન કરનાર છોકરાઓને તો પોતે હવે દમદાટી થી દુર કરી દેતો પણ પોતાની અંદર પુરૂષો માટે જ શા માટેઆકર્ષણ થાય છે અંગે ખૂબ મુંઝવણ થતી. ચોથા ધોરણની પરીક્ષા બાદ તેણે પોતાના જેવા લાગતા ‘ગે’ ગ્રુપને જોઇન્‍ટ કર્યુ. નાનપણના અન્‍ય સંભારણા બાદ નવા ઘરમાં રહેવા ગયા બાદ પ્રથમ વખત ‘રોહન’ નામના છોકરાના પ્રેમમાં પડી શરૂઆતના આનંદના દિવસો બાદ સમજાયું કે પોતાનો ઉપયોગ થઇ રહયો છે. થોડા અનુભવો બાદ બેબી જોની નામના ડાન્‍સ માસ્‍ટર પાસેથી તાલીમ લઇ પોતાના ડાન્‍સ કલાસીસ શરૂ કર્યા અનેક સ્‍પર્ધાઓ જીતી ઇનામો પણ મેળવેલા. સાતમા-આઠમા ધોરણથી સંબંધોને-માણસોને ઓળખતા શીખ્‍યો.